Kardla küla tagumisest sopist pöörab tee Tallinna maanteele. Seal kusagil olevat vähemalt kolm talu, kus piimakarja peetakse. Ega teised tea, kas läheb sealtmailt piim Laeva meiereisse või tuuakse Tartusse. Vaike Riibak sõnas, et kui  suuremat kogust ei paista, ei hakka tema mööda talusid sõitma, et uus piimaring asutada, kuid ta oleks nõus asja kaaluma, kui keegi kohalikest inimestest võtaks kätte ja räägiks nende suuremate taludega. Kui neist ükski jätaks nelja-viie lehma piima temale, oleks ta nõus kohale sõitma.